รัฐบาลไทย-ข่าวทำเนียบรัฐบาล-มหาดไทยเปิดรับฟังความคิดเห็นต่อคำถาม 4 ข้อของนายกรัฐมนตรี ผ่านศูนย์ดำรงธรรมพร้อมกันทั่วประเทศ 1,007 แห่ง ตั้งแต่ 12 มิถุนายน 2560 เป็นต้นไป
วันพฤหัสบดีที่ 8 มิถุนายน 2560
มหาดไทยเปิดรับฟังความคิดเห็นต่อคําถาม 4 ข้อของนายกรัฐมนตรี ผ่านศูนย์ดํารงธรรมพร้อมกันทั่วประเทศ 1,007 แห่ง ตั้งแต่ 12 มิถุนายน 2560 เป็นต้นไป
กระทรวงมหาดไทยเปิดรับฟังความคิดเห็นต่อคําถาม 4 ข้อของนายกรัฐมนตรี ผ่านศูนย์ดํารงธรรมพร้อมกันทั่วประเทศ 1,007 แห่ง ตั้งแต่ 12 มิถุนายน 2560 เป็นต้นไป
วันนี้ (7 มิ.ย.60) ที่กระทรวงมหาดไทยนายกฤษฎา บุญราช ปลัดกระทรวงมหาดไทยเปิดเผยว่า ตามที่ พลเอกประยุทธ์ จันทร์โอชา นายกรัฐมนตรี ได้กล่าวในรายการ “ศาสตร์พระราชาสู่การพัฒนาอย่างยั่งยืน” เมื่อวันที่ 26 พฤษภาคม 2560 ว่าการเป็นประชาธิปไตยของไทย จะต้องไม่เป็นประชาธิปไตยที่ล้มเหลว จะต้องเป็นประชาธิปไตยที่มีรัฐบาลซึ่งยึดมั่นใน “หลักธรรมาภิบาล” นําพาให้ชาติ “มั่นคง มั่งคั่ง ยั่งยืน” ภายใต้ศาสตร์พระราชาให้ได้ โดยมีคําถาม 4 ข้อ เพื่อรับทราบความคิดเห็นของพี่น้องประชาชนผ่านศูนย์ดํารงธรรมทุกจังหวัด ประกอบด้วย ข้อ 1 ท่านคิดว่าการเลือกตั้งครั้งต่อไปจะได้รัฐบาลที่มีธรรมาภิบาลหรือไม่ ข้อ 2 หากไม่ได้จะทําอย่างไร ข้อ 3 การเลือกตั้งเป็นส่วนสําคัญส่วนหนึ่งของประชาธิปไตย แต่การเลือกตั้งอย่างเดียว ไม่คํานึงถึงเรื่องอนาคตของประเทศ และเรื่องอื่นๆ เช่น ประเทศชาติจะมียุทธศาสตร์และการปฏิรูปหรือไม่นั้น ถูกต้องหรือไม่ถูกต้อง และข้อ 4 ท่านคิดว่ากลุ่มนักการเมืองที่มีพฤติกรรมไม่เหมาะสมในทุกกรณีควรจะมีโอกาสเข้ามาสู่การเลือกตั้งอีกหรือไม่ หากเข้ามาได้อีกแล้วจะให้ใครแก้ไขและแก้ไขด้วยวิธีอะไร
เพื่อให้การรับฟังความคิดเห็นของพี่น้องประชาชนเป็นไปอย่างทั่วถึง เท่าเทียม และเสมอภาค กระทรวงมหาดไทยจึงได้สั่งการไปยังผู้ว่าราชการจังหวัดทุกจังหวัดและขอความร่วมมือกรุงเทพมหานคร และสํานักงานปลัดสํานักนายกรัฐมนตรี เปิดสถานที่รับฟังความคิดเห็นต่อคําถาม 4 ข้อดังกล่าวของนายกรัฐมนตรี ตั้งแต่วันที่ 12 มิถุนายน 2560 เป็นต้นไป ในเวลาราชการ ตั้งแต่เวลา 08.30-16.30 น. ณ ศูนย์ดํารงธรรมกระทรวงมหาดไทย ศูนย์ดํารงธรรมจังหวัด ศูนย์ดํารงธรรมอําเภอ ศูนย์บริการประชาชน สํานักงานปลัดสํานักนายกรัฐมนตรี (1111) ศูนย์รับเรื่องราวร้องทุกข์กรุงเทพมหานคร และศูนย์บริการประชาชนเขตทุกเขต รวม 1,007 แห่ง ทั้งนี้ ยังไม่กําหนดระยะเวลาสิ้นสุดในการรับฟังความคิดเห็น
สําหรับช่องทางการรับฟังความคิดเห็นนั้น พี่น้องประชาชนสามารถเดินทางไปแสดงความคิดเห็นด้วยตนเอง ณ สถานที่ดังกล่าวข้างต้น โดยผู้แสดงความคิดเห็นจะต้องแสดงบัตรประจําตัวประชาชน และกรอกข้อมูลหมายเลขบัตรประจําตัวประชาชน 13 หลัก และรายการอื่น ๆ ตามแบบสอบถามความคิดเห็นฯ พร้อมลงลายมือชื่อผู้แสดงความคิดเห็น
ในด้านการรวบรวมความคิดเห็นของประชาชน กระทรวงมหาดไทยได้แต่งตั้งคณะทํางานกลั่นกรองสรุปผลการตอบคําถามและการแสดงความคิดเห็นระดับกระทรวง และสั่งการให้ผู้ว่าราชการจังหวัดแต่งตั้งคณะทํางานกลั่นกรองสรุปผลการตอบคําถามและการแสดงความคิดเห็นระดับจังหวัด โดยให้ดําเนินการสรุปผลการตอบแบบสอบถามและแสดงความคิดเห็น รายงานกระทรวงมหาดไทยทุก 10 วันทําการ โดยกําหนดให้รายงานผลฯ ครั้งแรก ในวันที่ 23 มิถุนายน 2560
ปลัดกระทรวงมหาดไทยกล่าวเพิ่มเติมว่า เพื่อเป็นการประชาสัมพันธ์สร้างการรับรู้ให้พี่น้องประชาชนได้ออกมาแสดงความคิดเห็นกันอย่างกว้างขวาง กระทรวงมหาดไทยได้สั่งการให้ผู้ว่าราชการจังหวัดทุกจังหวัดประชาสัมพันธ์ประเด็นคําถาม 4 ข้อ รวมทั้งข้อมูลสถานที่ ห้วงเวลา ช่องทาง และแบบสอบถาม ให้ประชาชนทราบอย่างทั่วถึงผ่านสื่อสารมวลชนทุกแขนงในพื้นที่ และในโอกาสนี้ ขอเชิญชวนพี่น้องประชาชนได้แสดงความคิดเห็นในประเด็นคําถาม 4 ข้อของนายกรัฐมนตรี เพื่อร่วมกันกําหนดทิศทางในการพัฒนาประเทศชาตินําพาไปสู่ความเข้มแข็งอย่างมั่นคงและยั่งยืนต่อไป.
ครั้งที่ 85/2560